48. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.811.1/5/58631 της 18 Ιουν./23 Ιουλ. 1975 (ΦΕΚ Β΄  759) Περί συντάξεως υπηρεσιακών εκθέσεων υπό των Γενικών Προξένων. ΄Εχοντες υπ’ όψει: 1.Τας διατάξεις του άρθρ. 14 του Ν.Δ. 154/73 «περί αντικαταστάσεως, συμπληρώσεως και τροποποιήσεως διατάξεών τινων του Ν.Δ. 695/70». 2.Το γεγονός, ότι ένια σχολεία της Αλλοδαπής λειτουργούντα ως μονοθέσια ή διθέσια κείνται εις απομεμακρυσμένας πόλεις του Εξωτερικού, ότι, ως εκ τούτου, η αποστολή και η μετάβασις εκείσε επιθεωρητών πρός σύνταξιν υπηρεσιακών εκθέσεων περί των εις ταύτα υπηρετούντων Κοινοτικών εκπ/κών λειτουργών καθίσταται εν πολλοίς προβληματική και πολυδάπανος, ότι συνεπεία της ελλείψεως τοιούτων εκθέσεων, οι εκπ/κοί ούτοι δεν δύνανται να τύχωσι των δικαιουμένων προαγωγικών και άλλων εξελίξεων, αποφασίζομεν: Εγκρίνομεν, όπως, αι εκθέσεις υπηρεσιακής ικανότητος του Κοινοτικού εκπαιδευτικού προσωπικού, του υπηρετούντος εις μονοθέσια ή διθέσια ελληνικά σχολεία του Εξωτερικού, εις α καθίσταται εν πολλοίς δύσκολος η αποστολή επιθεωρητού, δια τους εις το σκεπτικόν της παρούσης εκτιθεμένους λόγους, αύται συντάσσωνται υπό του οικείου ΄Ελληνος Προξένου, αξιολογούντος εφ’ όλων των στοιχείων, εκτός του επιστημονικού και διδακτικού. 